Vindmøller lækker mikroplast i regnvejr

Vindmøller har problemer med det danske vejr. En ny stor undersøgelse viser, at møllerne lækker mikroplast, når det regner, og sender det ud i naturen. Og det er ikke bare en smule – studiet viser, at det beskyttende lag på vindmøllerne gennemhulles fuldstændigt på under et år i almindeligt dansk vejr.

– Jeg havde ikke forestillet mig, at regn kunne gøre så stor skade. Møllerne slås ganske enkelt i stykker, siger Jes Vollertsen, der er professor ved Aalborg Universitet og forsker i mikroplastudslip fra vindmøller, til norsk TV 2.

Vindturbiner rotorer med en hastighed på mellem 100 og 150 km/t og selv helt almindelige regndråbers gør stor skade, når de rammer vingerne med den hastighed. Værst er det, hvis det starter med kraftig regn, der efterfølges af langvarig let regn.

Opdagelsen er så opsigtsvækkende, at Jes Vollertsen ligefrem mener, at man bør stoppe vindmøllerne, når der er regnvejr på vej.

– Så mister vi godt nok et par timers strømproduktion, men det er en lille pris, sammenlignet med miljøpåvirkningen.

Undersøgelsen har vakt stor furore i Norge, der har mere regn end vi har herhjemme. Alligevel nedtoner Vegard Pettersen, der er branchedirektør for Fornybar Norge, problemet. Han henviser til Miljødirektoratets tal, der viser, at vindmøller kun står for 280 kilo af de i alt 19.000 ton mikroplast, der udledes på det norske fastland hvert år.

Undersøgelsen kan læses her (på engelsk).

Vindmøller lækker mikroplast i regnvejr